Ovanangeshefa vomodoolopa yaTsumeb ova yandja okila koshipangelo shepangelo shakula shaTsumeb opo ikale tai longifwa oku tula omalutu ovanhu ava tava fi kombuto yoCovid-19.
Ovanangeshefa ova kwatwa kedilaadilo eli, eshi omwaalu ovanhu tava fi kombuto ei moshitullwa shaShikoto tadi londo. Okila ei oili pongushu yoshimaliwa N$275 000.
Okila ei okwali ya tambulwa ko komukulumhuwiliki wouhaku woshitukulwa Josua Nghipangelwa nolupandu linene.
Nghipangelwa okwa ti ombelewa yaye oya kala nokulopotelwa eekila diyadi nokwa didilikwa okila yomoshipangelo shaTsumeb oyo iyadi unene omalutu oonakufya voCovid-19.
Okwa ti okila ei oi otai wana omidimba 40, notai kala tai longifwa koipangelo yeepangelo nokoipangelo yopaumwene.
Possindingili shetambuleko, omukulunhu woshipangelo shaTsumeb Dr Beata Siteketa okwa pandula ovanangeshefa vomodoolopa ovo va yambidida moku yandja okila ei.
Onghee okwa indila opo ovanangeshefa ile omahangano makwao opo a kale taa kwafele oshikondo shouhaku pefimbo eli.
Omunangeshefa Shaeen Emamdien oo a popya ponhele yovanangeshefa vakwao okwa ti otava twikile noku shakeneke epangelo ondjilakati.
umb_Latn est_Latn umb_Latn umb_Latn umb_Latn umb_Latn swh_Latn tso_Latn